# data[].attributes.headline
Kingdom ผีดิบคลั่ง บัลลังก์เดือด

# data[].attributes.subject
Kingdom ผีดิบคลั่ง บัลลังก์เดือด

# data[].attributes.body
Kingdom เป็นซีรีส์โทรทัศน์ทางเว็บแนวสยองขวัญเขย่าขวัญทางการเมืองของเกาหลีใต้ปี 2019 เขียนโดยคิมอึนฮีและกำกับโดยคิมซองฮุน เป็นซีรีส์เกาหลีออริจินัลเรื่องแรกของ Netflix ซึ่งฉายในวันที่ 25 มกราคม 2019 ซีรีส์นี้ดัดแปลงมาจากซีรีส์คอมมิคเรื่อง The Kingdom of the Gods ซึ่งประพันธ์โดยคิมอึนฮีและยางคยองอิล
เรื่องย่อ : บอกเล่าเรื่องราวในยุคโชซอนเมื่อ องค์รัชทายาท อีชาง สงสัยถึงอาการป่วยขององค์พระราชา เมื่อพระมเหสีไม่อนุญาตให้องค์รัชทายาทเข้าไปในตำหนักของพระราชบิดาของพระองค์เอง องค์รัชทายาทจึงตัดสินใจปลอมตัวออกไปนอกพระราชวัง และพยายามค้นหาความจริงที่อยู่เบื้องหลังอาการป่วยของพระราชบิดา ในขณะเดียวกันก็ได้พบว่าเกิดโรคประหลาดกำลังแพร่กระจายจนทำให้คนกลายเป็นอสูรกาย พระองค์จึงร่วมมือกับ ซอบี แพทย์สาวสามัญชนที่คอยช่วยเหลือชาวบ้านจากเรื่องราวร้ายแรงครั้งนี้ และนอกจากนี้องค์ราชทายาทยังต้องต่อสู้กับ โจฮักจู ข้าหลวงในพระราชวังที่คอยชักใยแผนการชั่วร้ายเพื่อจะได้มาซึ่งอำนาจเหนือกว่าราชวงศ์
ตัวอย่าง https://youtu.be/4l-yByZpaaM

# data[].attributes.body
The 100 เป็นซีรีส์ดราม่านิยายวิทยาศาสตร์หลังวันสิ้นโลกของอเมริกาที่ฉายเมื่อวันที่ 19 มีนาคม 2014 ทาง The CW และจบลงในวันที่ 30 กันยายน 2020 ซีรีส์นี้พัฒนาโดย Jason Rothenberg โดยอิงจากซีรีส์นวนิยายเรื่องเดียวกัน ชื่อโดย Kass Morgan
เรื่องย่อ:The 100 (The Hundred) เล่าถึงโลกหลักโดนสงครามนิวเคลียร์จนไม่มีผู้อยู่อาศัย มนุษย์กลุ่มสุดท้ายที่เหลือรอดต้องอาศัยอยู่ใน The Ark ซึ่งเป็นสถานีอวกาศของ 14 ชาติมารวมกัน The Ark มีกฏที่เข้มงวดมาก ทำผิดเล็กน้อยก็โดนจับขังหรืออาจโดนทิ้งในอวกาศเพื่อควบคุมจำนวนประชากร เมื่อเวลาผ่านไป 97 ปี วัยรุ่นจำนวน 100 คนถูกส่งมายังโลกอีกครั้ง เพื่อทดสอบว่าระดับกัมมันตรังสีจากนิวเคลียร์บนโลกลดลงจนอาศัยได้หรือยัง วัยรุ่นส่วนใหญ่เป็นพวกอาชญากรทั้งเล็กน้อยและร้ายแรง ถูกกดดันมานานจากกฏหมายบน The Ark ที่ไม่เป็นธรรม เมื่อมายังโลกวัยรุ่นเหล่านี้จึงรู้สึกเหมือนถูกปลดปล่อย ไม่ต้องการกฏหมายมาควบคุมชีวิตพวกเค้าอีกต่อไป การใช้ชีวิตด้วยกันลำพังท่ามกลางสังคมอนาธิปไตยในโลกจึงเต็มไปด้วยอันตรายจากสัญชาติญานดิบชั่วร้ายของมนุษย์ที่แต่ละคนซ่อนไว้ และโลกหลังโดนนิวเคลียร์ก็ไม่ได้สงบสุขปราศจากอันตรายอย่างที่พวกเค้าคิด !!!
รีวิว https://youtu.be/L-7rWUG2iGY

# data[].attributes.headline
Arthdal Chronicles อาธดัล สงครามสยบบัลลังก์

# data[].attributes.subject
Arthdal Chronicles อาธดัล สงครามสยบบัลลังก์

# data[].attributes.body
เรื่องย่อ:อึนซอม อาศัยอยู่กับชาวเผ่าวาฮัน แม้เขาจะเป็นส่วนหนึ่งของเผ่า แต่เขากลับไม่เหมือนคนอื่น ความจริงแล้ว เขาเดินทางมาถึงอิอาร์กพร้อมกับแม่ของเขา ที่ต้องหนีจากการตามล่า ในระหว่างช่วงเวลาแห่งความวุ่นวาย ของการฆ่าล้างเผ่าพันธุ์นีแอนทัล ที่เหล่าซารัมเชื่อว่าป่าเถื่อนและจะเป็นภัยต่อตนเอง

กำเนิดของอึนซอมเป็นเรื่องไม่ถูกต้อง มันเป็นการกำเนิดข้ามเผ่าพันธุ์ และหลักฐานของความผิดแปลกจากผู้อื่นก็คือ เขาเป็นผู้ที่มีโลหิตเป็นสีม่วง ไม่ใช่สีแดงเหมือนชาวซารัม (มนุษย์ทั่วไป) เช่นแม่ของเขา และไม่ใช่สีน้ำเงิน เหมือนเหล่านีแอนทัล เชื้อสายทางฝั่งพ่อของเขา

แม้จะไม่เหมือนใคร แต่อึนซอมก็ใช้ชีวิตอยู่กับชาววาฮันมาจนโต เขามีเพื่อนสนิทคือ ทันยา (รับบทโดย คิมจีวอน ผลงาน : Fight For My Way / Descendants of the Sun) แม้เธอจะดูเหมือนเด็กสาวธรรมดาคนหนึ่ง แต่แท้จริงแล้ว เธอเป็นผู้ที่จะดำรงตำแหน่งแม่ใหญ่(สตรีผู้นำทางจิตวิญญาณ)ของเผ่า เป็นคนต่อไป แต่ปัญหาคือ เธอไม่สามารถฝันได้ นั่นทำให้อึนซอมผู้มีความสามารถพิเศษในการฝันที่จะมีเพียงแม่ใหญ่เท่านั้นที่จะทำได้ ถูกกล่าวหาว่าเป็นผู้ที่ขโมยฝันของทันยาไป นั่นทำให้ ชาวเผ่าบางส่วนไม่พอใจอึนซอมเท่าไหร่นัก แต่อึนซอมก็ไม่ได้ใส่ใจจริงจัง เนื่องจากรู้ดีว่า วันหนึ่งเขาต้องจากที่แห่งนี้ไป

วันหนึ่ง มีกลุ่มคนแปลกหน้า เข้ามาในพื้นที่ของอิอาร์ก พวกเขามาจากเหนือผาทมิฬ ผาสูงสุดลูกหูลูกตา ที่หลังจากแม่ของอึนซอมใช้เวลาหลายปีจนลงมาได้อย่างยากลำบาก (ส่งผลให้เสียชีวิตทันทีที่มาถึงและทิ้งอึนซอมไว้) ก็ไม่มีใครเดินทางข้ามไปมาระหว่าง ข้างบนและข้างล่างอีกเลย จนวันนี้ ซารัมที่สามารถขี่ม้าได้ นำโดยทากอน (รับบทโดย จางดงกอน ผลงาน : Suits / A Gentleman's Dignity) เข้ามาที่อิอาร์ก ฆ่าฟันและกวาดต้อนผู้คน จากเผ่าเล็กเผ่าน้อย ที่เคยอยู่กันอย่างสันติในอิอาร์กอย่างโหดร้าย โดยตั้งใจจะนำไปใช้งานเป็นทาส เพื่อก่อร่างสร้างบ้านเมืองให้ยิ่งใหญ่ และมีทรัพยากรเพียงพอต่อเหล่าซารัมที่เหนือหน้าผาสูง

อึนซอมไม่ได้ถูกกวาดต้อนไปพร้อมกับชาววาฮัน เขาต้องปล่อยให้ทันยา ถูกลากไปต่อหน้าต่อตา เพราะทันยาบอกเขาให้หนีเอาตัวรอด เพื่อที่วันหนึ่งจะได้กลับมาอีกครั้ง ให้เขาเป็น "ความฝัน" ของชาววาฮัน และต้องลับมาช่วยทุกคนให้ได้ และนั่นคือภารกิจของ "อึนซอมแห่งวาฮัน" เด็กหนุ่มที่เกิดในวันที่ดาวหางปรากฎ เด็กหนุ่มที่จะนำหายนะมาสู่ผู้คน เขาจะต้องฝ่าฟันอะไรบ้าง เพื่อช่วยเหลือชาววาฮัน
ตัวอย่าง https://youtu.be/g3razBRY-uQ

# data[].attributes.headline
Snowpiercer ปฏิวติฝ่านรกน้ำแข็ง

# data[].attributes.subject
Snowpiercer ปฏิวติฝ่านรกน้ำแข็ง

# data[].attributes.body
เรื่องย่อ:เมื่อโลกทั้งใบเกิดสภาวะเป็นน้ำแข็งและหนาวเหน็บ ผู้คนทั่วโลกต้องหนีตายจากความหนาว โดยที่พึ่งเดียวของมวลมนุษยชาติคือรถไฟขบวนหนึ่งนาม Snowpiercer ที่สร้างโดย Wilford มีจำนวนตู้ขบวนมากถึง 1,001 ตู้ขบวน ภายในตู้มีทั้งผู้คนหลากหลายชนชั้น ซึ่งแน่นอนชนชั้นล่างที่อยู่ท้ายขบวนพยายามที่จะก่อกบฏ

เพื่อปฏิวัติชนชั้นต่างระดับบนรถไฟนี้ให้มีความเท่าเทียม Andre Layton หนึ่งในชนชั้นล่างจากท้ายขบวนได้รับโอกาสในการไปทำงานในขบวนหน้า กับการสืบหาคดีฆาตกรรมที่เกิดขึ้นในรถไฟแห่งนี้ พร้อมกับวางแผนปฏิวัติเพื่อให้เหล่าชาวท้ายขบวนบุกมายังชนชั้นสูง เพื่อหยุดยั้งรถไฟที่วิ่งไปไม่รู้จบขบวนนี้
ตัวอย่าง https://youtu.be/lGcJL6TG5cA

# data[].attributes.headline
Voice สัมผัสเสียงมรณะ

# data[].attributes.subject
Voice สัมผัสเสียงมรณะ

# data[].attributes.body
เรื่องย่อ Voice สัมผัสเสียงมรณะ

สามปีก่อน... เกิดเหตุฆาตกรรมสะเทือนขวัญ เมื่อมีฆาตกรโรคจิตได้สังหาร พิมพ์ดาว ภรรยาของตํารวจสายสืบ อารัญ  ขณะที่เธอกําลังโทรศัพท์ไปขอความช่วยเหลือที่หน่วยรับแจ้งเหตุฉุกเฉิน ซึ่ง ไอริน  ที่เพิ่งได้รับหน้าที่นี้เป็นผู้รับสายได้ยินเสียงเหตุการณ์ทั้งหมด และในคืนเดียวกันพ่อของเธอ ซึ่งเป็นสายตรวจก็ถูกฆาตกรที่เธอเชื่อว่าเป็นคนเดียวกันกับที่ฆ่าพิมพ์ดาวฆ่า

ภายหลังตํารวจได้จับตัว ไอ้บอม ที่คาดว่าเป็นฆาตกรเนื่องจากพยานหลักฐานที่มีอยู่ แต่ไอรินกลับขึ้นให้การต่อศาลยืนยันว่าเสียงของไอ้บอมกับผู้ร้ายตัวจริงนั้นต่างกัน เพราะเธอได้คุยกับฆาตกรก่อนที่มันจะลงมือฆ่าพ่อเธอ จนทําให้ไอ้บอมได้ประกันตัวและหลบหนี อารัญโกรธแค้นไอริน เพราะคิดว่าเธอรับเงินคนร้ายและให้การเท็จเพื่อช่วยเหลือคนร้าย แต่ยังมีเงื่อนปมลึกลับอีกหลายอย่าง เพราะเทปบันทึกเสียงบทสนทนาระหว่าง ไอริน กับ ฆาตกร มีบางส่วนขาดหายไป

สามปีต่อมา... อารัญที่ใช้ชีวิตสํามะเลเทเมา จนถูกลดตําแหน่งลงเพราะเอาแต่โทษตัวเองว่า เป็นสาเหตุให้ภรรยาต้องตาย ส่วนไอรินที่ไปศึกษาต่อที่อเมริกา ด้านการแยกแยะเสียงและได้ไขคดีสําคัญ ๆ ร่วมกับ FBI ก็ได้กลับมาเป็นหัวหน้าศูนย์รับแจ้งเหตุฉุกเฉิน เพื่อช่วยเหลือเหยื่อและจับกุมคนร้ายให้ได้เร็วที่สุด และได้มีการเรียกตัวอารัญมาร่วมอยู่ในหน่วยของเธอด้วย

หลังจากคดีต่าง ๆ ที่เกิดขึ้น ทําให้อารัญเริ่มเชื่อว่าไอรินมีประสาทในการรับเสียงที่ดีมาก หลักจากการเปิดอกคุยกันไอรินก็ได้บอกว่า ฆาตกรที่ฆ่าพ่อของเธอก็คือคนเดียวกับที่ฆ่าภรรยาของอารัญ และตอนนี้คดีก็ได้ถูกปิดไปเป็นที่เรียบร้อยแล้ว ขณะที่อารัญกับไอรินยังทำงานร่วมกันในศูนย์รับแจ้งเหตุฉุกเฉิน ที่ทํางานภายในเวลาจํากัด เพื่อช่วยเหลือเหยื่อที่โทรศัพท์เข้ามาแจ้งเหตุด่วนเหตุร้าย ทั้งคู่ก็ยังคงตามสืบฆาตกรโรคจิตที่ฆ่าภรรยาและพ่อของเธอไปด้วย "ไม่ว่าเสียงนั้นจะเบาแค่ไหน ถ้าเชื่อว่ามันเป็นหนทางที่ถูกต้อง เราก็จะก้าวเดินไปยังหนทางนั้น"
ตัวอย่าง https://youtu.be/DHr5wXqJ200

# data[].attributes.attachment_link.title
สัมผัสเสียงมรณะ